ওদালগুৰি জিলাৰ নলখামাৰা গাঁৱত দেওবাৰে নিশা ১৪ ফুট দীঘল আৰু প্ৰায় ২১ কেজি ওজনৰ এডাল প্ৰকাণ্ড অজগৰ উদ্ধাৰ হয়। ওদালগুৰি আৰক্ষী তথা ধনশিৰি বন উপ-সংমণ্ডলৰ এটা দলে বহু প্ৰচেষ্টাৰ অন্তত স্থানীয় ৰাইজৰ সহযোগত অজগৰডাল উদ্ধাৰ কৰে।
জানিব পৰা মতে, কালি নিশা গাঁওখনৰ এটা পৰিয়ালৰ ঘৰৰ সমীপৰে নলা এটাত প্ৰকাণ্ড অজগৰডাল স্থানীয় ৰাইজে প্ৰত্যক্ষ কৰে। লগে লগে স্থানীয় ৰাইজে ওদালগুৰি আৰক্ষীক ঘটনা সন্দৰ্ভত অৱগত কৰাত আৰক্ষী আৰু ধনশিৰি বন উপ-সংমণ্ডলৰ বিষয়া মৃন্ময় হাজৰিকাৰ নেতৃত্বত বন বিভাগৰ এটা দল ঘটনাস্থলীত উপস্থিত হয়।
ইয়াৰ পাছতে বন বিভাগৰ দলটোৱে স্থানীয় লোকৰ সহযোগত বহু সময় ধৰি কৰা প্ৰচেষ্টাৰ অন্তত নিশা প্ৰায় ৯.৪০ বজাত অজগৰটো উদ্ধাৰ কৰে। ইফালে অজগৰ উদ্ধাৰৰ বাতৰি বিয়পি পৰাৰ লগে লগে অজগৰ প্ৰত্যক্ষ কৰিবলৈ ঘটনাস্থলীত উপস্থিত হয় বহু লোক।
উল্লেখযোগ্য যে ধনশিৰি বন উপ-সংমণ্ডলৰ কাৰ্যালয়তে নিশা অজগৰটি ৰাখি থয় আৰু আজি ৰাতিপুৱা অজগৰটোৰ স্বাস্থ্য পৰীক্ষা কৰি বৰনদ্দী সংৰক্ষিত বনাঞ্চলত এৰি দিয়ে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
